ಯುವ ಜೋಡಿಗಳ ಫೋಟೋ ಶೂಟ್ಗೆ ಈಗ ಕೆಎಸ್ಆರ್ಟಿಸಿ ಡಬ್ಬಲ್ ಡೆಕ್ಕರ್ ಬಸ್ ಲಭ್ಯ ಅದು ಡಿಸ್ಕೌಂಟ್ ಆಫರ್ನಲ್ಲಿ ಇತ್ತೀಚಿನ ದಿನಗಳಲ್ಲಿ ಮದುವೆಗೆ ಮುಂಚೆ ಜೋಡಿಗಳ ಫ್ರಿವೆಡ್ಡಿಂಗ್ ಶೂಟ್ ಕಡ್ಡಾಯ ಎಂಬ ಅಲಿಖಿತ ನಿಯಮ ಜಾರಿಗೆ ಬಂದಿದೆ. ವಿಭಿನ್ನವಾಗಿ ಎಲ್ಲರ ಗಮನಸೆಳೆಯುವಂತೆ ಮದುವೆಗೆ ಮುಂಚೆ ಫೋಟೋಗೆ ಫೋಸ್ ನೀಡದಿದ್ದರೆ, ಮದುವೆಯೇ ಸಂಪೂರ್ಣಗೊಂಡಿಲ್ಲ ಎಂಬ ಭಾವನೆ ಈಗಿನ ಯುವ ಜೋಡಿಗಳದ್ದು. ಇದರಿಂದಲೇ ಇತ್ತೀಚೆಗೆ ಫ್ರಿವೆಡ್ಡಿಂಗ್ ಫೋಟೋಗ್ರಾಫಿಗೆ ಡಿಮ್ಯಾಂಡ್ ಹೆಚ್ಚಿದೆ. ಅದರಲ್ಲಿಯೂ ಕ್ರಿಯಾತ್ಮಕವಾಗಿ ಜೋಡಿಗಳ ಫೋಟೋ ತೆಗೆಯುವ ಯೋಜನೆ ರೂಪಿಸುವುದನ್ನೇ ಅನೇಕರು ಕಸುಬು ಮಾಡಿಕೊಂಡಿದ್ದಾರೆ. ಯಾವ ಮಟ್ಟಿಗೆ ಈ ಕ್ರಿಯಾತ್ಮಕ ಯೋಜನೆ ಮುಂದಾಗಿದೆ ಎಂಬುದನ್ನು ಇತ್ತೀಚೆಗೆ ಕೇರಳದ ಜೋಡಿಯ ಹನಿಮೂನ್ ಥೀಮ್ನ ಫೋಟೋ ಶೂಟ್ ತೋರಿಸಿತ್ತು. ಕೇರಳದಲ್ಲಿ ಯಥೇಚ್ಛವಾಗಿ ನಡೆಯುತ್ತಿರುವ ಈ ಫೋಟೋ ಶೂಟ್ಗೆ ಈಗ ಕೇರಳ ಸರ್ಕಾರವೇ ಮತ್ತೊಂದು ಐಡಿಯಾ ಜೊತೆಗೆ ಉತ್ತೇಜನ ನೀಡಿದೆ. ಅಚ್ಚರಿಯಾದರೂ ಹೌದು. ಕೇರಳ ಸರ್ಕಾರದ ಬಸ್ಗಳಲ್ಲಿ ಇನ್ಮುಂದೆ ಯುವ ಜೋಡಿ ಫೋಟೋ ಶೂಟ್ ನಡೆಸಬಹುದು. ರಸ್ತೆ ಮಧ್ಯದಲ್ಲಿ ಡಬ್ಬಲ್ಡೆಕ್ಕರ್ ಬಸ್ನಲ್ಲಿ ಜೋಡಿಗಳು ಫೋಸ್ ನೀಡಲು ಸರ್ಕಾರ ಅನುಮತಿ ನೀಡಿದೆ. ಆದರೆ, ಇದಕ್ಕೆ ಇಂತಿಷ್ಟು ದರ ಎಂದು ನಿಗದಿ ಮಾಡಿದೆ. ಇದರಿಂದ ಯುವ ಜೋಡಿಗೆ ವಿಶೇಷವಾಗಿ ಫೋಟೋ ತೆಗೆದುಕೊಂಡ ಖುಷಿ ಸಿಕ್ಕರೆ, ಸರ್ಕಾರಕ್ಕೆ ಆದಾಯದ ಮೂಲವಾಗುತ್ತದೆ ಎಂಬುದು ಸಾರಿಗೆ ಸಂಸ್ಥೆಯ ಯೋಜನೆ. ಕೇರಳದ ಕೆಎಸ್ಆರ್ಟಿಸಿ ಕೇರಳ ರಾಜ್ಯ ರಸ್ತೆ ಸಾರಿಗೆ ಸಂಸ್ಥೆ ಡಬ್ಬಲ್ ಟೆಕ್ಕರ್ ಬಸ್ನ್ನು ಈ ಫೋಟೋಶೂಟ್ಗೆ ಸಾರಿಗೆ ಸಂಸ್ಥೆ ನೀಡುತ್ತಿದೆ. ಸದ್ಯ 50 ಕಿ.ಮೀಗೆ 4 ಸಾವಿರದಂತೆ ದರ ನಿಗದಿಸಲಾಗಿದೆ. ರಾಜಧಾನಿಯಲ್ಲಿ ಏಂಟು ಗಂಟೆಗಳ ಕಾಲ ಶೂಟ್ ಮಾಡಿಕೊಳ್ಳಲು ಬಾಡಿಗೆ ಪಡೆಯಬಹುದು.ಸದ್ಯ ಈ ಸೇವೆಯನ್ನು ಗಣೇಶ್ ಲಕ್ಷ್ಮೀ ಎಂಬ ಜೋಡಿ ಬಳಸಿಕೊಂಡಿದ್ದಾರೆ. ಮುಂದಿನ ಜನವರಿಯಲ್ಲಿ ಹಸೆಮಣೆ ಏರುತ್ತಿರುವ ಈ ಜೋಡಿ ಫೋಟೋಶೂಟ್ಗೆ ಸಾರಿಗೆ ಸಂಸ್ಥೆಯ ಬಸ್ಬಲ್ಲಿ ಫೋಸ್ ನೀಡಲು ಆಪೇಕ್ಷಿಸಿದ್ದರು. ಈ ಕುರಿತು ವಿಚಾರಿಸಿದಾಗ ಸಂಸ್ಥೆಯಿಂದ ಗ್ರೀನ್ ಸಿಗ್ನಲ್ ಸಿಕ್ಕಿದೆ. ಅ.21ರಂದು ನಗರದಲ್ಲಿ ಬಸ್ ಏರಿ ಇವರು ಫೋಸ್ ನೀಡಿದ್ದಾರೆ. ಡಬ್ಬಲ್ ಡೆಕ್ಕರ್ ಬಸ್ನಿಂದ ಈ ರೀತಿ ಆದಾಯ ಸಿಗುತ್ತಿರುವುದನ್ನು ಗಮನಿಸಿದ ಸಂಸ್ಥೆ ಇದಕ್ಕಾಗಿ ವಿಶೇಷ ರಿಯಾಯತಿ ನೀಡಲು ಕೂಡ ಮುಂದಾಗಿದೆ. ಡಿಸೆಂಬರ್ವರೆಗೂ ಡಿಸ್ಕೌಂಟ್ ನೀಡಲಾಗುತ್ತಿದ್ದು, ಬುಕ್ಕಿಂಗ್ ಆರಂಭಿಸಿದೆ.